gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu ceb gu gu gu gu gu gu gu fr gu gu gu gu gu gu gu fr la gu gu gu gu fr gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ - ડિવૉર્સ (બંધન-મુક્તિ - 4)
તાનિયાએ કહ્યું, ‘તમે તમારા સાથી વિશે ઝાઝી ટિપ્પણી નથી કરી એટલે હું પણ તેનું માન રાખતાં એટલું કહીશ કે શ્રીમંત પુરુષના સંસ્કાર સાથે મારો મેળ ન પડ્યો...’
1  |  2  |  3  |  4  |  5
સંસ્કાર. ચૂડીદારના ભારતીય પોશાકમાં અત્યંત શાલીનતાથી વાત કરતી યુવતી સંસ્કારમાં મેળ ન પડ્યાનું કહે એનો અર્થ એ કે પતિના કુસંસ્કાર તેને ફળ્યા નહીં હોય!
‘અમે જોકે ચાર મહિના અગાઉ પરસ્પરની સહમતીથી છૂટા પડ્યા... મારો દોષ ન હોવા છતાં ડિવૉર્સનું ભારણ વર્તાતું. સગાંસંબંધી ટકોરી જાય ત્યારે ખુલાસો થતો નહીં કે...’
તાનિયા અટકી ગઈ. અતીતની આંખોમાં હમદર્દી ટપકી.
‘સહજીવનમાં એક પાત્ર પોતાનું જ ધાર્યું કરવા પર ઊતરી આવે ત્યારે બીજાએ કઠપૂતળી જેવા બની રહેવું પડે છે. તેનો નાચ સમાજને દેખાય છે, પણ સંબંધ ન તોડવા માટે તેણે ડોર આપી રાખી છે એ સમજાતું નથી...’ તે આપમેળે કહેતો ગયો, ‘અનન્યાએ મને ઘણું નચાવ્યો. મારી ફૅમિલી મારા પડખે ન ઊભી હોત તો કદાચ મેં આપઘાત કરી લીધો હોત...’
‘વેઠ્યું તો મેં પણ કમ નથી...’ અતીતનું દર્દ સાંભળ્યા પછી તાનિયાને સંકોચ ન રહ્યો. પોતાની ફિલ્મ વિશે કહેવું લજ્જાસ્પદ લાગ્યું. એ સિવાયનું તમામ કહી દીધું.
બે દાઝેલાં હૈયાં પોતાની વીતક કહીને હળવાં થઈ રહ્યાં હતાં એ જોઈને તેમને ડિસ્ટર્બ કરવાને બદલે
આનંદ-અવનિ થોડા આઘેરા ઊભા રહીને સૂર્યોદય નિહાળી રહ્યાં.
‘મને તો તમારું વલણ બહુ ગમ્યું.’ જશુબહેને સવારની ચા પીતાં હરખ વાગોળ્યો.
અતીત વગેરે માર્કેટથી દૂર હિલ પૉઇન્ટની હોટેલમાં ઊતર્યા હતા. તાનિયાનો ઉતારો એના પડખેની હોટેલમાં નીકળ્યો. એટલે સનરાઇઝ પૉઇન્ટની મુલાકાત પછી પાછા વળતાં તે આગ્રહભેર સૌને રૂમ પર લઈ
આવી હતી : મા તમને ત્રણેને મળીને રાજી થવાની...
આનંદ-અવનિને તાનિયા એકનજરમાં ગમી ગઈ હતી. છોકરી નિખાલસ છે, નિષ્કપટ છે... માને મળીને આનંદ એ વાતનો થયો કે અમારી પહેલ તાનિયાને જીવનમાં આગળ વધવાની પ્રેરણારૂપ બની.
‘તાનિયા, અમે પણ તારી જેમ નિરાંતે અઠવાડિયું રોકાવાના છીએ...’ છૂટા પડતી વેળા અવનિએ કહ્યું, ‘એટલે પૉઇન્ટ્સ નિહાળવાની બહુ ઉતાવળ નથી. નિરાંતે ફરીશું. બાકી અમારી હોટેલમાં સરસ મજાનું સ્પોટ્ર્સપ કૉમ્પ્લેક્સ છે. બપોરે ફુરસદ હોય તો આવ, કેરમ કે પત્તાં રમીશું.’
પહેલાં તો તાનિયાએ હા-ના કરી, પણ બપોરે ખાઈ-પીને મા વામકુક્ષિ માણવા લાગી એટલે તે કંટાળી.
‘મા...’ માને ઢંઢોળીને તેણે કહ્યું ‘હું બાજુમાં અવનિભાભી પાસે છું.’
અવનિ હરખાઈ ઊઠી. ત્રણેક દિવસના સહેવાસમાં તાનિયાએ તેનું દિલ જીતી લીધેલું. છોકરી ભલે ડિવૉર્સી હોય; છે સંસ્કારી, સ્નેહાળ અને આત્મવિfવાસુ!
તાનિયાને પણ મહેતા પરિવાર જોડે ઘરોબો થઈ ગયો છે. અવનિભાભી જોડે ગામની વાતો કરે, આનંદ સાથે આજની શિક્ષણપ્રથાની ચર્ચા થાય, અતીત સાથે લતાનાં ગીતોથી માંડી નૉર્થ કોરિયાના સરમુખત્યાર સુધીના વિષયો ચર્ચાય. પત્તાં કે કૅરમની રમતમાં તે મોટા ભાગે અવનિની પાર્ટનર બને અને બેઉ ભાઈઓને અચૂક હરાવે.
આજે રમત પતી કે અવનિએ યાદ અપાવ્યું,‘અતીત, કાલે મિની ટ્રેનની સફર કરવી હોય તો તું અને તાનિયા જઈને ટિકિટ લઈ આવો તો...’
બેઉ સાથે નીકળ્યાં એટલે આનંદ-અવનિના મુખ પર સ્મિત રેલાઈ ગયું.
‘તાનિયા, તું જાણે છે ભાભીએ આપણને સાથે કેમ મોકલ્યાં?’ અતીતે પૂછ્યું હતું.
અતીત, મા ભાભી જોડે ખાસ્સી ગોષ્ઠિ કરતી હોય છે એ તમે જાણો છો? તાનિયા હોઠે આવતો પ્રશ્ન વધુ એક વાર ગળી ગઈ.
બે સમદુખિયાને ભેગા કરવાનો કુદરતનો ક્રમ સ્વજનોને સમજાતો હોય એવું તેમનું વલણ હતું જે
અતીત-તાનિયાને મીઠું મૂંઝવી જતું. બીજાની હાજરીમાં ખૂલીને બોલતાં બેઉ એકલાં પડે કે મૂંગાં બની જતાં.
અત્યારે પણ બન્ને ચૂપચાપ સ્ટેશન તરફ ચાલી રહ્યાં છે. લાલ માટીમાં ઊપસતી તેમનાં પગલાંની છાપ કેવી રૂડી લાગે છે!
માથેરાન નાનકડું છતાં અતિ રમણીય હિલ-સ્ટેશન છે. પર્વત પર લાવતી-લઈ જતી ટૉય ટ્રેન વધારાનું આકર્ષણ છે. ઉનાળુ વેકેશનની
ટૂરિસ્ટ-સીઝન હોવાથી યાત્રાળુઓનો ધસારો ખાસ્સો છે. એમાંય કાલ-પરમ શનિ-રવિનું વીક-એન્ડ છે એટલે મુંબઈગરા પણ ઊમટી પડવાના... અતિત-તાનિયાને પણ સોમવારની ટિકિટ મળી.
‘ગરમી ખાસ્સી છે તાનિયા, બરફગોળો ખાઈશું?’ સ્ટેશનની બહાર જ નાનકડું માર્કેર્ટઈ છે. બરફગોળો લઈને બેઉ મુખ્ય રસ્તા તરફ વળ્યા કે...
અતીત-તાનિયાથી ચાર ડગલાં દૂર સવારના આદેશે ચાલકે ઘોડો થંભાવ્યો. વાહનરસ્તે આવનારા મોટા ભાગના પ્રવાસીઓ ફાટક આગળથી ઘોડો કરીને ઉતારે પહોંચતા હોય છે. રેલવે-ટ્રૅક તરફથી આવનારો આ ઘોડેસવાર પણ હોટેલ તરફ જઈ રહ્યો હોવો જોઈએ...
અતીત-તાનિયાને વિશેષ કન્સર્ન નહોતી. પોતાની ધૂનમાં બેઉ
‘મૅડમ, પેહચાના ભી નહીં ક્યા?’
હવે તાનિયા ચોંકી. આ અવાજ તો જાણીતો લાગે છે! નજર ઉઠાવીને જોયું તો...
ફાળ જેવી પડી : અનિરુદ્ધ!
‘પરણી ગઈ?’ કેવું બેહૂદું હસતા તે પૂછે છે, ‘પણ સેંથામાં સિંદૂર નથી એટલે... શાદી વિના જ રખડવું હતું તો મારે ત્યાં શું કામ સતી બનવા ગઈ?’
હવે જોણું થતું હતું. આ માણસ સાથે જીભાજોડીનો મતલબ નથી. ‘ચાલો અતીત...’ અતીતનો હાથ પકડીને તાનિયા ખેંચી ગઈ.
‘જા... જા...’ પાછળ અનિરુદ્ધની બીભત્સ ટિપ્પણી અફળાઈ, ‘બિચારી ભૂખી થઈ હશે!’
તેના બોલમાં ઈર્ષાનો તિખારો ભળ્યો.
અનિરુદ્ધ પોતે એક એસ્ર્કોટ લઈને ગ્રુપ જોડે વીક-એન્ડ માણવા માથેરાન આવ્યો હતો. પ્રાઇવેટ બંગલામાં તેમનો ઉતારો હતો. બે રાત જલસાથી માણવાની હતી. કી-ક્લબમાં નવા પરણેલા રિતેશની વાઇફ રિયાને ભોગવવાની ઇચ્છા બળકટ હતી. રિતેશ કહેતો હોય છે કે તેની બેડ-સ્કિલ બહુ ગુડ ગણાય એવી છે!
જોકે માથેરાનમાં પ્રવેશતાં જ તાનિયાની ઝલક સાંપડશે એવું ધાર્યું નહોતું. ના, તાનિયાની ખોટ પથારી સિવાય ક્યાંય સાલતી નહીં. પોતે તેની ખૂબસૂરતી પર તો ફિદા થયેલો, આદર્શવાદી બનીને તેને જીતી; પણ મારી ઐયાશી તેને બદચલની લાગી ને જુઓ તો, તે પોતે કેવી બેધડક જુવાન જોડે ફરે છે!
વળી ઈર્ષા પજવે એ પહેલાં અનિરુદ્ધે આત્માભિમાન જગાડ્યું : બળતરા તો તાનિયાને થવી જોઈએ. હું તો રોજ નવી તિતલીને ભોગવતો રહું છું, એની!
દોસ્તો આવી ચડે એ પહેલાં અનિરુદ્ધ આગળ વધી ગયો. બાકીના માટે બે-ત્રણ મિનિટના આ દૃશ્યનું મહત્વ ભલે ન હોય, એક વ્યક્તિ હતી જે આખો સીન જોઈને જુદા જ કારણે ચમકી...
અતીતના ડિવૉર્સ સેલિબ્રેશન પછી તેનું મન વેર ઝંખતું હતું; પણ શું કરવું, કેમ કરવુંનો માર્ગ મળતો નહોતો. છતાં અતીત બાબત તે અપડેટ રહેતી. અતીતે જૉબ નથી બદલીને, મુંબઈમાં જ છેને એની ખાતરી કરવા બે-ચાર દહાડે અતીતની કંપનીમાં ફોન પણ કરતી રહેતી. એમાં જાણ્યું કે જનાબ લાંબી રજા મૂકીને માથેરાન ફરવા ઊપડ્યા છે...
એથી તો બળતરા વધી : હું અહીં વળ ખાઉં છું ને અતીત વેકેશન માણે છે? બહુ થયું. હવે તો માથેરાન પહોંચીને તેની જિંદગીમાં કાયમનો ભૂંકપ આણી દેવા જેવું કંઈક કરી દેખાડું તો હું ખરી!
વિચારીને તેણે માથેરાનની વાટ પકડી હતી અને આવતાંવેંત જોઉં છું તો અતીત કોઈ બીજી યુવતી જોડે... આદર્શવાદી અતીત લફરું કરે એમાંનો નથી. તો શું તે આ યુવતી સાથે પરણવાનો હશે? પણ તેના માટે પેલો ઘોડેસવાર કેવું ગંદું બોલ્યો!
અતીતનો મેળ તે છોકરી જોડે થતો હોય તો એને તોડાવામાં પેલો ઘોડેસવાર મને મદદરૂપ થઈ શકે!
અને અનન્યાએ ઉતારે જવાને બદલે ઘોડો અનિરુદ્ધની પાછળ લેવડાવ્યો.
‘તાનિયા, કોણ હતો તે?’ અતીતથી ન રહેવાયું. માર્કેટના મુખ્ય રસ્તાથી થોડે અંદર જતાં તેણે તાનિયાને અટકાવી પૂછ્યું.
‘તમારે જાણવા જેવો માણસ નહોતો તે...’
‘તાનિયા, તું મને ટાળ નહીં. કોઈ તને ન સંભળાવા જેવું કહી જાય ને હું જોતો રહું?’
બેઉની નજરો મળી. એક નવું વિશ્વ ઊઘડ્યું.
‘તે અનિરુદ્ધ હતો.’ કહેતાં તાનિયા સહેજ કંપી, ‘મારો પૂર્વ પતિ.’
‘તેની ઓળખ મને યાદ છે તાનિયા, પણ તેં કેમ તેની બદતમીજી સહી લીધી?’ અતીતે શીખ ઠાલવી, ‘અનન્યા સાથેના દામ્પત્યમાંથી હું એક વાત શીખ્યો છું તાનિયા કે ખોટું
કદી સહેવું નહીં. વી આર નૉટ મેડ
‘તમારી અકળામણ, રોષ વાજબી છે અતીત’ તાનિયાએ થૂંક ગળે ઉતાર્યું, ‘પણ હું મજબૂ૨ હતી.’
મજબૂર? અતીત ટાંપી રહ્યો એટલે તાનિયાએ નજર ઝુકાવીને કહેવું પડ્યું.
‘અમારી ડિવૉર્સ-ગાથામાં એક બાબત મેં તમને કહી નહોતી...’ તાનિયાને શ્રમ પડ્યો, ‘કેમ કે એ બહુ લજ્જાસ્પદ હતી.’
‘તાનિયા...’ અતીતે તેના ખભે હાથ મૂક્યો, ‘હવે કોઈ પડદો ન રાખીશ.’
‘ભલે...’ તાનિયાએ દમ ભીડ્યો, ‘અનિરુદ્ધ પાસે મારો વિડિયો છે, અમારા... સહશયનનો.’
‘તેણે ક્યારે શૂટ કર્યું મને નથી ખબર, પણ ઘણી વાર તે મોબાઇલ મચડતો ખરો. મેં ડિવૉર્સની માગણી મૂકી ત્યારે તેણે ધડાકો કર્યો : ભરણપોેષણ માગવાની થઈ તો ક્લિપ ફરતી કરી દઈશ...’
તાનિયા હાંફી ગઈ. અતીત સ્તબ્ધ હતો. પુરુષની આ કેવી બદમાશી. પત્નીની જાણબહાર વિડિયો ઉતારે
ને પછી...પછી? એકાએક તે ઉછળ્યો, ‘લાયર. તાનિયા તેણે તને બેવકૂફ બનાવી.’
‘તેની પાસે તારો કોઈ વિડિયો ક્યારેય રહ્યો નહીં હોય... હોત તો ડિવૉર્સ સુધી રાહ શું કામ જોત. એ ક્લિપના આધારે તેણે તારા પર ક્યારનું દબાણ કર્યું હોત કે કી-ક્લબમાં આવતી થઈ જા, નહીંતર તારો વિડિયો ફરતો કરી દઈશ!’
હેં. તાનિયા જેમ-જેમ વિચારતી ગઈ એમ-એમ પ્રકાશ પથરાતો ગયો. અરે હા, અનિરુદ્ધ પાસે ખરે જ ક્લિપ્સ હોત તો મને કી-ક્લબ માટે જ મજબૂર કરત, તો ડિવૉર્સની નોબત પણ ક્યાં આવત! મારા ઇનકાર પછી હું તેની સાથે સૂતી નથી એટલે પછીથી તો વિડિયો ઉતારવાનો પ્રશ્ન જ નથી. હું ભરણપોષણ ન માગું માત્ર એ હેતુથી તેણે વિડિયોનો હાઉ સરજ્યો ને મેં માની પણ લીધું! ખરેખર તો કામક્રીડા દરમ્યાન બ્લુ કન્ટેન્ટ જોવા તે મોબાઇલ મચડતો હશે ને હું શું માની બેઠી! આટલું સિમ્પલ લૉજિક કેમ મને ન સમજાયું!
તાનિયાએ બોજ ઊતરતો અનુભવ્યો.
‘મારી કોઈ ક્લિપ નથી, મારે ડરવાનું કારણ નથી. હવે હું ખૂલીને છૂટાછેડાનું કારણ કહી શકીશ... ઓહ અતીત, હાઉ હૅપી આઇ ઍમ!’
‘બસ, હવે આપણે આમ જ ખુશ રહેવાનું છે.’
આપણે. તાનિયાને દ્વિધા ન રહી. તેણે અતીતનો હાથ પકડી લીધો અને બેઉએ ચાલવા માંડ્યું... સજોડે!
હવે પછી શું થવાનું હતું એની કોને ખબર હતી?
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.